Seadusesilm

"Seadusesilm" (originaalpealkiri "Justified") on stsenarist Graham Yosti loodud Ameerika telesari. Sari tugineb Elmore Leonardi kriminaalromaanidele "Pronto" ("Kibekähku") ja "Riding the Rap" ning lühijutustusele "Fire in the Hole" ("Tuld august"). Sarja peategelane abišerif Raylan Givens (Timothy Olyphant) saadetakse sarja avaosas teenima kodukanti, Ida-Kentucky mägisesse piirkonda, Harlani maakonna keskusesse Harlani. Üleviimise põhjuseks oli Givensi poolt sarja avaosas Miamis ühe narkokartelli tegelase surnukstulistamine, mis tekitas ülearust meediakära. Givens ise ütles tulistamise kommentaariks, et see oli õigustatud (ingl justified). Sama õigustatud, suuremal või vähemal määral, on sarja jooksul ka kõik järgmised Givensi eri relvadest välja lastud kuulid, mida ei ole just vähe, mistõttu ülemus soovitab tal poolnaljatamisi kaaluda Uzi muretsemist. "Seadusesilm" esilinastus 2010. aasta 16. märtsil. Kõik hooajad on olnud 13-jaolised. Teise hooaja avaosa esilinastus 2011. aasta 9. veebruaril. Kolmas hooaeg oli ekraanidel 17. jaanuarist 2012 kuni 10. aprillini 2012. Sarja pikendamisest neljanda, 13-osalise hooaja võrra, teatati 2012. aasta 6. märtsil. Neljas hooaeg esilinastus 8. jaanuaril 2013. Sarja viies hooaeg esilinastus 2014. aasta 7. jaanuaril. Sarja viimane, 6. hooaja 13. osa esilinastus 14. aprillil 2015. Šerif Raylan Givensit võib ehk mõnes mõttes pidada XIX sajandi stiilis tegutseva seadusekaitsja kehastuseks XXI sajandil. Tema vabatõlgenduslik seaduse ja õiguse maksmapanek teeb temast kriminaalide sihtmärgi ja on ühtlasi probleemiks ka ta ülemustele. Givensi kodukandi, Kentucky idaosa söekaevandus­piirkonna elu-olu sobib ehk iseloomustama tõik, et kui tavaliselt ollakse harjunud nägema uksel hoitavat silti, "Ettevaatust, kuri koer!", siis selles kandis on tavaliseks hoiatussilt, millelt külastajale vaatab vastu nagaanitoru, kõrvaloleva hoiatava kirjega: "Karda peremeest, mitte koera!" (Never mind the dog, beware of owner.) Timothy Olyphant – Raylan Givens, abišerif (Deputy U.S. Marshal) Nick Searcy – Art Mullen, Raylan Givensi ülemus, kaaslane õpingupäevilt Glyncos Georgia osariigis Joelle Carter – Ava Crowder Jacob Pitts – Tim Gutterson, Raylan Givensi töökaslane (Deputy U.S. Marshal) Erica Tazel – Rachel Brooks, Raylan Givensi töökaslane (Deputy U.S. Marshal) Natalie Zea – Winona Hawkins, Raylan Givensi lahutatud abikaasa ja veel sündimata lapse ema Walton Goggins – Boyd Crowder, Raylan Givensi lapsepõlvekaaslane, kriminaal Raymond J. Barry – Arlo Givens, Raylan Givensi isa (1. hooaeg –) David Meunier – Johnny Crowder (1. hooaeg –) Damon Herriman – Dewey Crowe (1. hooaeg –) Jere Burns – Wynn Duffy (1. hooaeg –) Linda Gehringer – Helen Givens, Raylan Givensi tädi (1–2 hooaeg) Jeremy Davies – Dickie Bennett (2 hooaeg –) Margo Martindale – Mags Bennett (2. hooaeg) Joseph Lyle Taylor – Doyle Bennett (2. hooaeg) Brad William Henke – Coover Bennett (2. hooaeg) Kaitlyn Dever – Loretta McCready (2. hooaeg –) Jim Beaver – Shelby (2. hooaeg –) William Ragsdale – Gary Hawkins, Winona Hawkinsi abikaasa (1–3 hooaeg) Mykelti Williamson – Ellstin Limehouse (3. hooaeg –) Neal McDonough – Robert Quarles (3. hooaeg) Brendan McCarthy – Tanner (3. hooaeg) Demetrius Grosse – Errol (3. hooaeg) Abby Miller – Ellen May (2. hooaeg –) 2010. aastal sai "Justified" Peabody auhinna. 2011. aasta 14. juulil teatati "Seadusesilma" nominatsioonist neljale Primetime Emmy auhinnale – Olyphant parima draamasarja meespeaosatäitja kategoorias, Goggins parima draamasarja meeskõrvalosatäitja kategoorias, Martindale parima draamasarja naiskõrvalosatäitja kategoorias ja Davies parima draamasarja külalisnäitleja kategoorias. 2011. aasta 18. septembril võitis Margo Martindale Primetime Emmy auhinna parima draamasarja naiskõrvalosatäitja kategoorias.  Austraalia – 2010. aasta septembrist  Kanada – 2010. aasta aprillist  Filipiinid – 2010. aasta juunist  Singapur – 2010. aasta juunist  Hispaania – 2011. aasta septembrist  Suurbritannia – 2010. aasta maist  Mehhiko – 2010. aasta septembrist  Argentina – 2010. aasta septembrist  Colombia – 2010. aasta septembrist  Peruu – 2010. aasta septembrist  Tšiili – 2010. aasta septembrist  Venezuela – 2010. aasta septembrist Justified: City Primeval 'Justified' Renewed for a Fourth Season by FX vaadatud 2012-06-04 Hibberd, James (28. märts 2013). "'Justified' gets fifth season, 'Fargo' greenlit by FX". Entertainment Weekly. Vaadatud 5. aprill 2013. Seadusesilm andmekogus IMDb (inglise)